Γ.Ν.ΑΘΗΝΩΝ «Γ. ΓΕΝΝΗΜΑΤΑΣ»

ΕΝΔΟΣΚΟΠΙΚΟ ΤΜΗΜΑ

ΕΠΙΣΤΗΜΟΝΙΚΟΣ ΥΠΕΥΘΥΝΟΣ ΜΟΝΑΔΑΣ ΕΝΔΟΣΚΟΠΙΚΩΝ ΥΠΕΡΗΧΩΝ:

ΚΑΡΟΥΜΠΑΛΗΣ ΙΩΑΝΝΗΣ MD

**ΕΞΕΤΑΣΗ ΕΝΔΟΣΚΟΠΙΚΟΥ ΥΠΕΡΗΧΟΓΡΑΦΗΜΑΤΟΣ**

**Το ραντεβού σας για την εξέταση είναι στις …………. και ώρα ………\*(βλ. σημ. στο τέλος)**

**Όνομα: ……………………………**

ΤΙ ΕΙΝΑΙ ΤΟ ΕΝΔΟΣΚΟΠΙΚΟ ΥΠΕΡΗΧΟΓΡΑΦΗΜΑ:

Είναι μια εξέταση που ελέγχει τον πεπτικό σωλήνα και τα όργανα που σχετίζονται με αυτό, από το εσωτερικό του σώματος. Ένας λεπτός, ευέλικτος σωλήνας, που ονομάζεται υπερηχοενδοσκόπιο, διαθέτει μια μικρή κάμερα στην άκρη του και εισέρχεται εντός του πεπτικού σωλήνα. Μία μικρή κεφαλή υπερήχων στην άκρη του, παράγει ηχητικά κύματα παρόμοια με αυτά των διαδερμικών υπερήχων, δίνοντας τη δυνατότητα στον ενδοσκόπο να εξετάσει και να πάρει εικόνες του πεπτικού σωλήνα και των οργάνων έξω από αυτό, καθώς και να πάρει υλικό από κάποια βλάβη με μία μικρή βελόνα, με καθοδήγηση των υπερήχων.

ΠΩΣ ΘΑ ΠΡΟΕΤΟΙΜΑΣΤΩ ΓΙΑ ΤΗΝ ΕΞΕΤΑΣΗ:

1. Δεν τρώω και πίνω τίποτα 8 ώρες πριν την εξέταση. Το στομάχι πρέπει να είναι άδειο.
2. Αναφέρω στον ιατρό εάν: έχω αλλεργίες, καρδιολογικά ή αναπνευστικά προβλήματα (πνευμονική υπέρταση, μη ελεγχόμενη υπέρταση, σύνδρομο αναπνευστικής δυσχέρειας ενηλίκων, δεξιά προς αριστερά διαφυγή), έχω κάνει στο παρελθόν ενδοσκόπηση και είχα πρόβλημα με τα φάρμακα που χρησιμοποιήθηκαν.
3. Εάν λαμβάνω φάρμακα για την πήξη του αίματος ή αντιαιμοπεταλιακά (sintrom. Plavix, salospir) αλλά και Dobutan, θα πρέπει να διακοπούν 5 ημέρες πριν την εξέταση και να επικοινωνήσω με τον θεράποντα καρδιολόγο για οδηγίες αντικατάστασης με ενέσιμα.
4. Λόγω νηστείας δεν θα πάρω φάρμακα για το σάκχαρο.
5. Τα υπόλοιπα φάρμακα εφόσον είναι απαραίτητα τα λαμβάνω με ελάχιστη ποσότητα νερού.
6. Έχω μαζί μου όλες τις απεικονιστικές και αιματολογικές εξετάσεις που σχετίζονται με το πρόβλημά μου.
7. Έχω μαζί μου συνοδό, καθώς δεν θα μπορώ να οδηγήσω μετά αλλά και για να ασχοληθεί με τα διαδικαστικά.

8. Θα έχω μαζί μου πρόσφατη (1-2 ημερών) εξέταση για γενική αίματος και χρόνο προθρομβίνης (INR). Την παραμονή της εξέτασης να γίνει rapid test για covid-19.

Tηλέφωνο επικοινωνίας είναι το : 2132034150

* **Σημαντική σημείωση: Η ώρα εξέτασης είναι ενδεικτική και ενδέχεται να τροποποιηθεί ανάλογα με τις έκτακτες και επείγουσες ανάγκες ενδοσκοπήσεων του Νοσοκομείου.**